pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พลเอก ประวิตร วงษ์สุวรรณ รองนายกรัฐมนตรี ลงพื้นตรวจราชการจังหวัดขอนแก่น ติดตามสถานการณ์อุทกภัย พร้อมพบปะให้กำลังใจ และมอบถุงยังชีพให้กับผู้ประสบภัย
วันเสาร์ที่ 7 กันยายน 2562
พลเอก ประวิตร วงษ์สุวรรณ รองนายกรัฐมนตรี ลงพื้นตรวจราชการจังหวัดขอนแก่น ติดตามสถานการณ์อุทกภัย พร้อมพบปะให้กําลังใจ และมอบถุงยังชีพให้กับผู้ประสบภัย
พลเอก ประวิตร วงษ์สุวรรณ รองนายกรัฐมนตรี ลงพื้นตรวจราชการจังหวัดขอนแก่น ติดตามสถานการณ์อุทกภัย พร้อมพบปะให้กําลังใจ และมอบถุงยังชีพให้กับผู้ประสบภัย
วันนี้ (‪7 กันยายน 2562‬) ‪เวลา 10.00 น.‬ ณ ศาลากลางจังหวัดขอนแก่น พลเอก ประวิตร วงษ์สุวรรณ รองนายกรัฐมนตรี พร้อมด้วย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ และศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ลงพื้นตรวจราชการจังหวัดขอนแก่น เพื่อติดตามสถานการณ์อุทกภัยในพื้นที่ พร้อมพบปะให้กําลังใจ และมอบถุงยังชีพให้กับผู้ประสบภัย จังหวัดขอนแก่น ซึ่งได้รับผลกระทบจากพายุโพดุล ตั้งแต่วันที่ 30 สิงหาคม - 2 กันยายน 2562 ทําให้พื้นที่ 9 อําเภอได้รับผลกระทบ ประชาชนได้รับความเดือดร้อน 217,353 คน คิดเป็น 44,570 ครัวเรือน บ้านเรือนเสียหาย 253 หลังคาเรือน
โอกาสนี้ รองนายกรัฐมนตรีได้กล่าวให้กําลังผู้ประสบภัยว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี ได้ติดตามสถานการณ์อย่างใกล้ชิด และมีความห่วงใยพี่น้องประชาชนในพื้นที่น้ําท่วม โดยนายกรัฐมนตรีได้สั่งการกําชับให้ส่วนราชการดูแลประชาชนให้ดีที่สุด เพื่อบรรเทาความเดือดร้อน
รองนายกรัฐมนตรีย้ําว่า การลงพื้นที่ของตนเองและคณะในวันนี้ มาเพื่อแก้ไขปัญหาไม่ใช่ปัญหาเฉพาะหน้าเท่านั้น รัฐบาลได้มีการวางแผนเพื่อแก้ไขปัญหาระยะยาวไว้แล้วเพื่อให้เกิดความยั่งยืน ตามแผนยุทธศาสตร์ชาติ 20 ปี ซึ่งตนเองและรัฐบาลมีความห่วงใยประชาชนที่ได้รับผลกระทบจากน้ําท่วม โดยนายกรัฐมนตรีได้สั่งการให้เร่งสํารวจความเสียหาย เพื่อช่วยเหลือเยียวยาอย่างเร่งด่วน พร้อมกําชับให้ส่วนราชการเร่งฟื้นฟูซ่อมแซมบ้านเรือนให้สามารถเข้าพักอาศัยรวมถึงถนนหนทางให้กลับคืนสู่สภาพเดิม สามารถใช้งานได้เร็วที่สุด
โอกาสนี้ รองนายกรัฐมนตรียังได้กล่าวให้กําลังผู้ปฎิบัติงานทุกภาคส่วนที่มีความเสียสละตั้งใจทํางานช่วยเหลือประชาชนเพื่อบรรเทาความเดือดร้อน และขอให้ประชาชนเชื่อมั่นในการทํางานพร้อมฝากชาวขอนแก่นให้รัก สามัคคี ปรองดองกันเช่นนี้ตลอดไป ทั้งนี้ รัฐมนตรีทุกคนมุ่งมั่นตั้งใจทํางานให้ประชาชนกินดีอยู่ดี แต่ต้องอาศัยความร่วมมือของทุกคนจึงจะประสบความสําเร็จ
--------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. รับมอบข้าวสาร หน้ากากอนามัยแบบผ้า และแอลกอฮอล์ จากศิษย์เก่าคณะวิศวฯ สจล. รุ่น 29 และ 32 [กระทรวงการพัฒนาสังคมและความมั่นคงของมนุษย์]
วันพฤหัสบดีที่ 2 เมษายน 2563
พม. รับมอบข้าวสาร หน้ากากอนามัยแบบผ้า และแอลกอฮอล์ จากศิษย์เก่าคณะวิศวฯ สจล. รุ่น 29 และ 32 [กระทรวงการพัฒนาสังคมและความมั่นคงของมนุษย์]
พม. รับมอบข้าวสาร หน้ากากอนามัยแบบผ้า และแอลกอฮอล์ จากศิษย์เก่าคณะวิศวฯ สจล. รุ่น 29 และ 32 เพื่อส่งต่อให้กลุ่มเป้าหมายในความดูแลทั่วประเทศ ร่วมป้องกันการแพร่ระบาดของโรคติดเชื้อไวรัสโควิด-19
เมื่อวันที่ 1 เม.ย. 63 เวลา 13.30 น. ที่บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับมอบข้าวสาร เครื่องอุปโภคบริโภคที่จําเป็น หน้ากากอนามัยแบบผ้าผ้า และแอลกอฮอล์จากคณะผู้แทนศิษย์เก่าคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง รุ่น 29 (ทีมเชียร์-รักบี้-โดม) และรุ่น 32 เพื่อมอบให้กับศูนย์รับบริจาคกระทรวง พม. นําไปใช้ประโยชน์แก่กลุ่มเป้าหมายในความดูแลของกระทรวง พม. ตั้งแต่เด็ก เยาวชน ผู้สูงอายุ คนพิการ และผู้ด้อยโอกาสในสังคม
นายจุติ กล่าวว่า ปัจจุบัน สถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ส่งผลกระทบต่อประชาชนในวงกว้างอย่างต่อเนื่อง โดยเฉพาะกลุ่มเป้าหมายในความดูแลของกระทรวง พม. และวันนี้ (1 เม.ย.63) มีผู้แทนศิษย์เก่าคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง รุ่น 29 (ทีมเชียร์-รักบี้-โดม) นําโดยนายทศพล ผลมั่ง นายสุรชาติ สุวรรณโฆษิต และนายชัยพจน์ ตันตระวิวัฒน์ ได้นําเครื่องอุปโภคบริโภคที่จําเป็น ได้แก่ 1) ข้าวสาร จํานวน 8 ตัน 2) อาหารแห้ง(น้ําพริก) จํานวน 1,080 กระปุก และ 3) ชุด PPE จํานวน 20 ชุด พร้อมทั้งแอลกอฮอล์ 95% จํานวน 500 ลิตร และหน้ากากอนามัยแบบผ้า จํานวน 200 ชิ้น มามอบให้ศูนย์รับบริจาค กระทรวง พม. นําไปใช้ประโยชน์แก่กลุ่มเป้าหมายในความดูแลของกระทรวง พม. ที่ได้รับผลกระทบจากการแพร่ระบาดของเชื้อไวรัสโควิด-19 สําหรับกลุ่มเปราะบางที่มีความเสี่ยงสูง อีกทั้งใช้สําหรับการดํารงชีวิตเพื่อให้มีคุณภาพชีวิตที่ดียิ่งขึ้น ทั้งนี้ ผู้ที่สนใจบริจาคสิ่งของเครื่องใช้อุปโภคบริโภคให้กับกลุ่มเป้าหมายของกระทรวง พม. สามารถบริจาคได้ที่ศูนย์รับบริจาคกระทรวง พม. หรือติดต่อศูนย์ช่วยเหลือสังคม สายด่วน พม. โทร.1300
นายจุติ กล่าวเพิ่มเติมว่า นอกจากนี้ กระทรวง พม. ได้ร่วมกับโรงพยาบาลวิภารามชัยปราการ จังหวัดสมุทรปราการที่จะเข้ามาช่วยดูแลผู้ป่วยจากการติดเชื้อโควิด-19 ในชุมชนของการเคหะแห่งชาติในพื้นที่กรุงเทพมหานครและปริมณฑลโดยไม่เสียค่าใช้จ่ายในการรักษาพยาบาล และมีโอกาสขยายไปในพื้นที่ต่างจังหวัด ซึ่งนับเป็นก้าวแรกและเป็นนิมิตรหมายที่ดี ที่ภาคเอกชนกับภาครัฐได้ร่วมมือกัน และฝ่าฟันวิกฤตินี้ไปด้วยกัน ทั้งนี้ ตนขอขอบคุณโรงพยาบาลวิภารามชัยปราการที่เข้ามาช่วยดูแลผู้ป่วยตั้งแต่เริ่มต้น และจะมีโครงการดี ๆ อย่างนี้อีก เพื่อที่ประเทศไทยจะได้ฟื้นและเดินหน้าต่อไปได้ และขอให้มั่นใจได้ว่าของเหล่านี้จะถึงมือเป้าหมายที่เป็นกลุ่มเปราะบางอย่างแน่นอน
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีทำบุญตักบาตร  ถวายพระราชกุศลแด่สมเด็จพระนางเจ้าสิริกิติ์  พระบรมราชินีนาถ  ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันอาทิตย์ที่ 12 สิงหาคม 2561
นายกรัฐมนตรีเป็นประธานในพิธีทําบุญตักบาตร  ถวายพระราชกุศลแด่สมเด็จพระนางเจ้าสิริกิติ์  พระบรมราชินีนาถ  ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
นายกรัฐมนตรีเป็นประธานในพิธีทําบุญตักบาตร  ถวายพระราชกุศลแด่สมเด็จพระนางเจ้าสิริกิติ์  พระบรมราชินีนาถ  ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันนี้ (12 สิงหาคม 2561) เวลา 06.30 น. ณ บริเวณท้องสนามหลวง พลเอก ประยุทธ์ จันทร์โอชา นายกรัฐมนตรี เป็นประธานในพิธีทําบุญตักบาตรถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561 โดยมีนางนราพร จันทร์โอชา ภริยา คณะองคมนตรีและคู่สมรส ประธานสภานิติบัญญัติแห่งชาติ ประธานศาลฎีกา ประธานองค์กรอิสระและ คู่สมรส คณะรัฐมนตรีและคู่สมรส เลขาธิการนายกรัฐมนตรี ส่วนราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพและผู้บัญชาการตํารวจแห่งชาติหัวหน้าหน่วยงานอิสระ   เข้าร่วมพิธีทําบุญตักบาตรฯ ตามลําดับพิธีดังนี้
นายกรัฐมนตรี ประธานในพิธีจุดธูปเทียนบูชาพระรัตนตรัยและจุดธูปเทียนเครื่องทองน้อยถวายราชสักการะพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร จากนั้น นายกรัฐมนตรีเปิดกรวยกระทงดอกไม้ธูปเทียนแพหน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ ในรัชกาลที่ 9 เจ้าหน้าที่อาราธนาศีล สมเด็จพระราชาคณะ พระราชาคณะ จํานวน 10 รูป ให้ศีล เจ้าหน้าที่กล่าวคําถวายสังฆทาน จากนั้น นายกรัฐมนตรีและภริยา องคมนตรี ประธานสภานิติบัญญัติแห่งชาติ ประธานศาลฎีกา และส่วนราชการในพระองค์ ถวายเครื่องไทยธรรมแด่พระสงฆ์ จํานวน 10 รูป พระสงฆ์อนุโมทนา นายกรัฐมนตรีกรวดน้ํารับพร
จากนั้นในเวลา 07.00 น. นายกรัฐมนตรีและภริยา และผู้เข้าร่วมพิธี ร่วมตักบาตรพระสงฆ์ จํานวน 243 รูป เสร็จพิธี นายกรัฐมนตรีและภริยาเดินทางกลับ
.........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. จัดประชุมรับฟังความคิดเห็นภาคีแรงงาน  หาแนวทางแก้ปัญหาข้อขัดแย้งด้านแรงงาน
วันพฤหัสบดีที่ 31 พฤษภาคม 2561
กสร. จัดประชุมรับฟังความคิดเห็นภาคีแรงงาน  หาแนวทางแก้ปัญหาข้อขัดแย้งด้านแรงงาน
กรมสวัสดิการและคุ้มครองแรงงาน จัดประชุมภาคีแรงงาน เชิญนายจ้าง ลูกจ้าง สหภาพแรงงาน และองค์กรด้านแรงงานในจังหวัดสมุทรปราการ หาแนวทางการป้องกันและแก้ไขปัญหาความขัดแย้งด้านแรงงาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ได้จัดให้มีการประชุมภาคีแรงงาน ครั้งที่ 2/2561 เมื่อวันที่ 24 พฤษภาคมที่ผ่านมา ณ ศูนย์พัฒนาและส่งเสริมแรงงานสัมพันธ์ จังหวัดสมุทรปราการ โดยมีผู้เข้าร่วมประชุมประกอบด้วย ผู้แทนนายจ้าง สถานประกอบกิจการในพื้นที่จังหวัดสมุทรปราการ และเจ้าหน้าที่ภาครัฐที่เกี่ยวข้อง จํานวน 30 คน ในการประชุมครั้งนี้ได้มีการพูดคุยถึงสถานการณ์การแจ้งข้อเรียกร้องเพื่อเปลี่ยนแปลงสภาพการจ้าง การเกิดข้อพิพาทและข้อขัดแย้งด้านแรงงาน รวมทั้งแนวทางแก้ไข ทั้งนี้กสร.ได้ส่งเสริมให้นําการบริหารแรงงานสัมพันธ์แบบหุ้นส่วนที่เน้นการมีส่วนร่วมของนายจ้าง ลูกจ้าง ไปปรับใช้ในการลดข้อขัดแย้ง และส่งเสริมแรงงานสัมพันธ์ในสถานประกอบกิจการ รวมทั้งจะได้ติดตามผลการดําเนินการเพื่อสรุปวิเคราะห์เพื่อจัดทําแนวทางป้องกันแก้ไขร่วมกับภาคีที่เกี่ยวข้องต่อไป
อธิบดี กสร. กล่าวเพิ่มเติมว่า กรมสวัสดิการและคุ้มครองแรงงาน ได้จัดตั้งศูนย์พัฒนาและส่งเสริมแรงงานสัมพันธ์ จังหวัดสมุทรปราการขึ้นตั้งแต่ปี 2546 โดยมีภารกิจด้านวิชาการและเป็นศูนย์เครือข่ายประสานงานการพัฒนาแรงงานสัมพันธ์ การให้บริการข้อมูลด้านแรงงานแก่ผู้ใช้แรงงานและบุคคลทั่วไปโดยมีกิจกรรมสําคัญประการหนึ่งที่ศูนย์ฯ ได้ดําเนินการอย่างต่อเนื่องคือ การจัดประชุมเครือข่ายภาคีแรงงานซึ่งประกอบด้วย นายจ้าง ลูกจ้าง สหภาพแรงงาน และองค์กรด้านแรงงาน เพื่อแลกเปลี่ยนประสบการณ์ ความคิดเห็น ข้อเสนอแนะในการป้องกันและแก้ไขปัญหาความขัดแย้งด้านแรงงานรวมถึงแนวทางในการส่งเสริมแรงงานสัมพันธ์ในสถานประกอบกิจการให้สอดคล้องกับบริบทด้านแรงงาน สังคม และเศรษฐกิจที่เปลี่ยนแปลงไป
รัฐบาลไทย-ข่าวทำเนียบรัฐบาล-ศูนย์ช่วยเหลือสังคม สายด่วน 1300 พร้อมทีม One Home กทม. ลงพื้นที่ช่วยเหลือครอบครัวหญิงวัย 45 ปี อัมพฤกษ์ครึ่งซีก ที่มีลูกชายพิการทางการเรียนรู้ ที่ย่านดอนเมือง กทม.
วันพุธที่ 25 เมษายน 2561
ศูนย์ช่วยเหลือสังคม สายด่วน 1300 พร้อมทีม One Home กทม. ลงพื้นที่ช่วยเหลือครอบครัวหญิงวัย 45 ปี อัมพฤกษ์ครึ่งซีก ที่มีลูกชายพิการทางการเรียนรู้ ที่ย่านดอนเมือง กทม.
ศูนย์ช่วยเหลือสังคม สายด่วน 1300 พร้อมทีม One Home กทม. ลงพื้นที่ช่วยเหลือครอบครัวหญิงวัย 45 ปี อัมพฤกษ์ครึ่งซีก ที่มีลูกชายพิการทางการเรียนรู้ ที่ย่านดอนเมือง กทม.
วันนี้ (25 เม.ย.61) เวลา 14.30 น. กระทรวงการพัฒนาสังคมและความมั่นคงของมนุษย์ (พม.) โดยศูนย์ช่วยเหลือสังคมสายด่วน 1300 และทีม One Home กรุงเทพมหานคร ลงพื้นที่เยี่ยมบ้านพร้อมให้ความช่วยเหลือตามภารกิจของกระทรวง พม. กรณี ครอบครัวหญิงอายุ 45 ปี ที่พิการทางการเคลื่อนไหว เนื่องจากป่วยเป็นอัมพฤกษ์ซีกซ้าย และลูกชายอายุ 14 ปี ที่พิการทางการเรียนรู้ ช่วยเหลือตัวเองไม่ได้ ทําให้ผู้เป็นแม่ต้องดูแลอย่างใกล้ชิด ครอบครัวมีฐานะยากจน ที่ย่านดอนเมือง กรุงเทพฯ
จากกรณีหญิงวัย 45 ปี ที่พิการทางการเคลื่อนไหว เนื่องจากป่วยด้วยโรคเส้นเลือดในสมองตีบ ส่งผลให้เป็นอัมพฤกษ์ครึ่งซีกซ้าย ซึ่งหญิงคนดังกล่าวเคยประกอบอาชีพรับจ้างซักรีด แต่ปัจจุบันไม่สามารถประกอบอาชีพได้ อีกทั้งสามีได้แยกทางกับสามี และมีบุตรชายหนึ่งคนอายุ 14 ปี พิการทางการเรียนรู้ ไม่สามารถช่วยเหลือตัวเองได้ โดยทั้ง 2 ชีวิตพักอาศัยอยู่ในบ้านของผู้รับอุปการะรายหนึ่ง มีเพียงเบี้ยความพิการใช้ประทังชีวิต รายได้ไม่พียงพอค่าใช้จ่าย ที่ย่านดอนเมือง กรุงเทพฯ นั้น กระทรวง พม. พร้อมเจ้าหน้าที่ศูนย์ช่วยเหลือสังคม สายด่วน 1300 และทีม One Home กรุงเทพมหานคร ได้แก่ กรมกิจการผู้สูงอายุ (ผส.) กรมส่งเสริมและพัฒนาคุณภาพชีวิตคนพิการ (พก.) และกรมกิจการเด็กและเยาวชน (ดย.) รวมทั้งหน่วยงานที่เกี่ยวข้อง ได้ลงพื้นที่เยี่ยมครอบครัวหญิงดังกล่าว เพื่อตรวจสอบข้อเท็จจริงและประเมินทางสังคม อีกทั้งเร่งดําเนินการช่วยเหลือในเบื้องต้นตามภารกิจกระทรวง พม.
ทั้งนี้ หน่วยงานสังกัดกระทรวง พม. ได้ดําเนินการช่วยเหลือครอบครัวหญิงดังกล่าว อาทิ 1) พส. ได้มอบเงินสงเคราะห์ครอบครัวยากจน พร้อมมอบเครื่องอุปโภคบริโภคสําหรับใช้ในชีวิตประจําวัน และประสานอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เพื่อเยี่ยมบ้านเป็นระยะอย่างต่อเนื่อง 2) ดย. มอบเงินสงเคราะห์เด็กในครอบครัว และเครื่องอุปโภคบริโภคที่จําเป็นและ 3) พก. ให้การช่วยเหลือตามสิทธิสวัสดิการ และการสงเคราะห์ครอบครัว อีกทั้งประสานความร่วมมือไปยังศูนย์บริการสาธารณสุข 60 รสสุคนธ์ มโนชญากร เขตดอนเมือง กทม. เพื่อติดตามดูแลและให้คําแนะนําเรื่องการดูแลคนพิการ สําหรับแนวทางการช่วยเหลือในระยะต่อไป ทีม One Home กรุงเทพมหานคร จะร่วมกันหาแนวทางช่วยเหลือดูแลในเรื่องการจัดสวัสดิการสังคมที่เหมาะสมให้กับครอบครัวดังกล่าว เพื่อพัฒนาคุณภาพชีวิตที่ดีอย่างมั่นคงในระยะยาวต่อไป
รัฐบาลไทย-ข่าวทำเนียบรัฐบาล-นายกรัฐมนตรี นำเจ้าหน้าที่ทำเนียบรัฐบาลออกกำลังกาย เป็นตัวอย่างในการเสริมสร้างร่างกายที่สมบูรณ์แข็งแรงได้ในทุกวัย
วันพฤหัสบดีที่ 9 กุมภาพันธ์ 2560
นายกรัฐมนตรี นําเจ้าหน้าที่ทําเนียบรัฐบาลออกกําลังกาย เป็นตัวอย่างในการเสริมสร้างร่างกายที่สมบูรณ์แข็งแรงได้ในทุกวัย
นายกรัฐมนตรี นําเจ้าหน้าที่ทําเนียบรัฐบาลร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ
วันนี้ (8 กุมภาพันธ์2560)เวลา15.30น. ณ บริเวณด้านหน้าสนามหญ้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําเจ้าหน้าที่ทําเนียบรัฐบาลร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ รวมทั้งยังทําให้มีสุขภาพจิตใจที่ดี เกิดผลดีในการดําเนินชีวิตประจําวันอย่างสดชื่น อารมณ์ดี คนในครอบครัวและเพื่อนร่วมงานมีความสุขอีกด้วย โดยมี พลเอก วิลาศ อรุณศรี เลขาธิการนายกรัฐมนตรี พร้อมด้วยคณะผู้บริหารสํานักเลขาธิการนายกรัฐมนตรี และผู้บริหารหน่วยงานภายในทําเนียบรัฐบาล ร่วมออกกําลังกายด้วย
เนื่องจากปฏิบัติภารกิจที่จะต้องทุ่มเททั้งกําลังกายและสติปัญญาตลอดสัปดาห์ที่ผ่านมา นายกรัฐมนตรี จึงเลือกเล่นกีฬาเตะตะกร้อวงในแบบผ่อนคลายคล้ายสัปดาห์ที่แล้ว ที่เน้นความสามัคคีและปฏิสัมพันธ์ระหว่างผู้เล่น แต่ในสัปดาห์นี้เป็นการออกกําลังกายในรูปแบบการแข่งขันกับตัวเอง โดยการนับจํานวนครั้ง ในการรับ-ส่งลูก สลับกับไปมาระหว่างผู้เล่นโดยไม่ให้ตกลงสู่พื้นดิน ซึ่งรูปแบบดังกล่าวจะต้องใช้ทักษะและพื้นฐานความชํานาญในกีฬาประเภทนี้ด้วย อาศัยความสามัคคีร่วมกันรับ-ส่งลูกให้ได้จํานวนครั้งมากที่สุดโดยไม่ทําให้ลูกตกลงสู่พื้นดิน แต่ก็จะมีการแทรกด้วยการพูดคลายเครียดกันอย่างเป็นกันเอง โดย นายกรัฐมนตรี ได้แสดงออกให้เห็นถึงความผ่อนคลายระหว่างการเล่นกีฬาดังกล่าวอย่างชัดเจน ด้วยท่าทางที่ร่าเริง สดชื่น ซึ่งแสดงให้เห็นถึงผลของการออกกําลังกายเป็นประจําทุกสัปดาห์ อีกทั้งเป็นแบบอย่างที่ดีในการเสริมสร้างร่างกายและจิตใจให้แข็งแรงสมบูรณ์ โดยไม่เป็นอุปสรรคต่อวัยอีกด้วย จากนั้น นายกรัฐมนตรีได้ขอบคุณเจ้าหน้าที่ที่ออกกําลังกายร่วมกันในวันนี้ ก่อนขอเปลี่ยนตัวเพื่อไปปฏิบัติภารกิจ ณ ตึกไทยคู่ฟ้า ต่อไป
---------------------------------------------------
กลุ่มประชาสัมพันธ์และเผยแพร่ สํานักโษฆก
รัฐบาลไทย-ข่าวทำเนียบรัฐบาล-รัฐบาลชวนเที่ยวงาน อุ่นไอรัก คลายความหนาว
วันพุธที่ 28 มีนาคม 2561
รัฐบาลชวนเที่ยวงาน อุ่นไอรัก คลายความหนาว
เพื่อให้คนไทย ได้สัมผัสวิถีความเป็นไทยแบบย้อนยุค ร่วมอนุรักษ์และสืบสานขนบธรรมเนียม ประเพณีวัฒนธรรม การละเล่น ตลอดจนการแต่งกายแบบไทยอันงดงาม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนและนักท่องเที่ยวร่วมชมงาน “อุ่นไอรัก คลายความหนาว” โดยแต่งกายชุดไทยหรือชุดสุภาพ เพื่อสัมผัสกับบรรยากาศวิถีชีวิตชาวไทยแบบย้อนยุค ขนบธรรมเนียม อาหาร ศิลปวัฒนธรรม ท่ามกลางสวนดอกไม้อันงดงาม ประกอบด้วยโซนต่าง ๆ ได้แก่ โซนที่1 นิทรรศการนําเสนอพระราชประวัติและพระราชกรณียกิจของรัชกาลที่5 และรัชกาลที่ 9 โซนที่2 ร้านค้าในพระบรมวงศานุวงศ์ และร้านมูลนิธิต่าง ๆ โซนที่3 ร้านอาหารและร้านค้าสืบสานชุมชน วิถีไทย โดยงานดังกล่าวจัดขึ้นเพื่อสร้างความสุข ส่งเสริมให้คนไทยรักและภาคภูมิใจในความเป็นชาติ โดยผู้ที่สนใจสามารถเข้าร่วมงานได้ตั้งแต่บัดนี้ – 11 มี.ค. 61 ณ พระลานพระราชวังดุสิต และสนามเสือป่า กทม.
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี พบปะกลุ่มสมัชชาคนจน สรุปผลการแก้ไขปัญหา สมัชชาพอใจเตรียมเดินทางกลับภูมิลำเนาวันนี้
วันพุธที่ 23 ตุลาคม 2562
รัฐมนตรีประจําสํานักนายกรัฐมนตรี พบปะกลุ่มสมัชชาคนจน สรุปผลการแก้ไขปัญหา สมัชชาพอใจเตรียมเดินทางกลับภูมิลําเนาวันนี้
รัฐมนตรีประจําสํานักนายกรัฐมนตรี พบปะกลุ่มสมัชชาคนจน สรุปผลการแก้ไขปัญหา สมัชชาพอใจเตรียมเดินทางกลับภูมิลําเนาวันนี้
วันนี้ (23 ตุลาคม 2562) เวลา 15.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี ในฐานะที่ได้รับมอบหมายจากนายกรัฐมนตรี พร้อมด้วยนายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี และนายสุภรณ์ อัตถาวงศ์ กรรมการผู้ช่วยรัฐมนตรีประจําสํานักนายกรัฐมนตรี เดินทางพบปะกลุ่มสมัชชาคนจนที่รวมตัวกันบริเวณถนนลูกหลวง ข้างกระทรวงศึกษาธิการ โดยได้รับรายงานว่ากลุ่มสมัชชาคนจนทยอยเก็บของเพื่อเตรียมตัวเดินทางกลับ หลังจากได้รับทราบผลสรุปจากทางรัฐบาล ซึ่งรัฐมนตรีประจําสํานักนายกรัฐมนตรีเป็นผู้แถลงสรุปผลการเจรจาแก้ไขปัญหาของสมัชชาคนจน โดยมีเนื้อหาระบุ ดังนี้
1. รัฐบาลได้รับทราบปัญหาข้อร้องเรียนและข้อเสนอเชิงนโยบายของสมัชชาคนจน ซึ่งได้ดําเนินการแก้ไขปัญหาในทันที และจะขับเคลื่อนผลักดันการแก้ไขปัญหาอย่างต่อเนื่องต่อไป
2. รัฐบาลร่วมกับสมัชชาคนจนได้จัดทําบันทึกข้อตกลงซึ่งมีกรอบเวลาร่วมกันในการดําเนินการแก้ไขปัญหาข้อร้องเรียนและข้อเสนอเชิงนโยบาย ซึ่งจะได้นําผลการจัดทําบันทึกข้อตกลงดังกล่าวนําเรียนที่ประชุมคณะรัฐมนตรีครั้งต่อไป
3. สําหรับข้อเสนอให้แต่งตั้งคณะกรรมการแก้ไขปัญหาความเดือดร้อนของสมัชชาคนจนตามร่างคําสั่งที่สมัชชาคนจนเสนอไว้ จะได้เร่งดําเนินการนํากราบเรียนนายกรัฐมนตรีเพื่อพิจารณาต่อไป
4. สําหรับเรื่องที่สมัชชามีความวิตกกังวลเป็นอย่างยิ่ง คือ การผ่อนผันให้ทํากินในที่ดินเดิมของสมัชชาคนจนนั้น ในเรื่องนี้ได้มีบันทึกความเข้าใจระหว่างสมัชชาคนจนและรัฐบาล ซึ่งได้เห็นชอบตามความในบันทึกความเข้าใจดังกล่าวแล้ว และจะนําเรียนที่ประชุมคณะรัฐมนตรีครั้งต่อไป
จากผลการแถลงพบกว่ากลุ่มสมัชชาคนจนมีความพอใจ และยืนยันจะทยอยเก็บของเดินทางกลับภูมิลําเนา ทั้งนี้ บริษัท ขนส่ง จํากัด (บขส.) ได้สนับสนุนรถบัสจํานวน 12 คัน เพื่อส่งกลุ่มสมัชชาคนจนกลับภูมิลําเนา
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม รับมอบสิ่งของบริจาคจากเจ้าหน้าที่กระทรวงวัฒนธรรม เพื่อแบ่งปันน้ำใจ ช่วยเหลือผู้ประสบภัย COVID - 19 "ส่งต่อกำลังใจ คืออัตลักษณ์ของคนไทย"
วันศุกร์ที่ 17 เมษายน 2563
นายกฤษศญพงษ์ ศิริ ปลัดกระทรวงวัฒนธรรม รับมอบสิ่งของบริจาคจากเจ้าหน้าที่กระทรวงวัฒนธรรม เพื่อแบ่งปันน้ําใจ ช่วยเหลือผู้ประสบภัย COVID - 19 "ส่งต่อกําลังใจ คืออัตลักษณ์ของคนไทย"
นายกฤษศญพงษ์ ศิริ ปลัดกระทรวงวัฒนธรรม รับมอบสิ่งของบริจาคจากเจ้าหน้าที่กระทรวงวัฒนธรรม เพื่อแบ่งปันน้ําใจ ช่วยเหลือผู้ประสบภัย COVID - 19 "ส่งต่อกําลังใจ คืออัตลักษณ์ของคนไทย"
วันที่ ๑๗ เมษายน ๒๕๖๓ เวลา ๑๔.๐๐ น. นายกฤษศญพงษ์ ศิริ ปลัดกระทรวงวัฒนธรรม รับมอบสิ่งของบริจาคจากเจ้าหน้าที่กระทรวงวัฒนธรรม เพื่อแบ่งปันน้ําใจ ช่วยเหลือผู้ประสบภัย COVID - 19 "ส่งต่อกําลังใจ คืออัตลักษณ์ของคนไทย" โดยมีนางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่กระทรวงวัฒนธรรมร่วมบริจาค ณ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รัฐบาลเผยสมเด็จพระเจ้าอยู่หัวพระราชทานกำลังใจแก่ผู้ปฏิบัติงานช่วยเหลือทีมหมูป่าฯ 13 ชีวิต พร้อมทรงมอบแนวทางปฏิบัติภารกิจให้สำเร็จลุล่วงด้วยดี
วันพุธที่ 4 กรกฎาคม 2561
รัฐบาลเผยสมเด็จพระเจ้าอยู่หัวพระราชทานกําลังใจแก่ผู้ปฏิบัติงานช่วยเหลือทีมหมูป่าฯ 13 ชีวิต พร้อมทรงมอบแนวทางปฏิบัติภารกิจให้สําเร็จลุล่วงด้วยดี
นายกรัฐมนตรี เปิดเผยว่าสมเด็จพระเจ้าอยู่หัวพระราชทานกําลังใจแก่ผู้ปฏิบัติงานช่วยเหลือทีมหมูป่าฯ 13 ชีวิต พร้อมทรงมอบแนวทางปฏิบัติภารกิจให้สําเร็จลุล่วงด้วยดี
วันนี้ (3 ก.ค.61) พลเอก ประยุทธ์ จันทร์โอชา นายกรัฐมนตรี เปิดเผยว่า สมเด็จพระเจ้าอยู่หัวได้ทรงมีพระราชกระแสรับสั่งให้กําลังใจแก่ผู้ปฏิบัติงานช่วยเหลือเยาวชนและโค้ชทีมหมูป่าอะคาเดมี่ โดยรับสั่งว่า การชมเชยเบื้องต้นเป็นสิ่งที่ดีแต่ขอให้รักษาสติ สมาธิ ปัญญาในการปฎิบัติภารกิจ โดยภารกิจ จะสําเร็จเรียบร้อยก็ต่อเมื่อทุกคนออกมาและกลับสู่ครอบครัวด้วยความปลอดภัย
ความสําเร็จที่เกิดขึ้นมาจากการวางแผนทํางานอย่างเป็นระบบ มีความสามัคคีเป็นน้ําหนึ่งใจเดียวกันทั้งคนไทยและต่างชาติที่มาร่วมภารกิจหรือส่งกําลังใจมาช่วย
การนําคณะออกจากถ้ําต้องคิดและวางแผนให้ดี คํานึงถึงสุขภาพและภาวะจิตใจก่อนนําตัวออกมา ต้องใช้ดุลพินิจ วุฒิภาวะ ศรัทธา และฉันทะที่ถูกต้อง หาวิธีการนําตัวออกมาอย่างปลอดภัย รอบคอบ ไม่ประมาท อย่าให้เกิดการบาดเจ็บหรือการสูญเสียทั้งคณะเด็กและคณะผู้ช่วยเหลือ จากนั้นจึงส่งตัวเข้ารับการเช็คสภาพร่างกาย ณ โรงพยาบาลให้เรียบร้อยและส่งกลับสู่ครอบครัว ส่วนบริเวณถ้ําหลวง ให้ฟื้นฟูพื้นที่และจัดระบบความปลอดภัยให้รัดกุม
นอกจากนี้ ทรงรับสั่งว่า ทําอะไรต้องเรียนรู้จากประสบการณ์ ตระหนักถึงความเป็นมาและนําประสบการณ์ไปปรับใช้ นําบทเรียนนี้ไปใช้ในการวางแผนระบบแจ้งเตือนภัยต่าง ๆ จัดเตรียมเครื่องมือและอุปกรณ์ในการแจ้งเตือนและช่วยชีวิตที่ทันสมัย พร้อมทั้งให้หน่วยงานบริหารจัดการน้ําไปประเมินสถานการณ์ เพื่อเตรียมรับมือกับภัยพิบัติ โดยทําแผนเผชิญเหตุ วิธีป้องกัน และแก้ปัญหาเมื่อเกิดเหตุการณ์ขึ้นจริง
ส่วนชาวต่างประเทศที่มาร่วมปฎิบัติภารกิจครั้งนี้ให้ดูแลให้ดี เมื่อเสร็จภารกิจแล้วให้พาท่องเที่ยวต้อนรับอย่างดีโดยทรงรับเป็นอาคันตุกะของพระองค์ จนกว่าจะเดินทางกลับ
หลังจากนี้จะทรงมีพระราชกระแสขอบใจ ชื่นชม ชมเชยทุกหน่วยงานทั้งของไทยและต่างประเทศ ตลอดจนประชาชนชาวไทยและต่างประเทศทั่วโลกต่อไป
____________________
สํานักโฆษก
รัฐบาลไทย-ข่าวทำเนียบรัฐบาล-บีโอไอจัดสัมมนาชักจูงการลงทุน ณ ไต้หวัน
วันจันทร์ที่ 23 ธันวาคม 2562
บีโอไอจัดสัมมนาชักจูงการลงทุน ณ ไต้หวัน
บีโอไอจัดสัมมนาชักจูงการลงทุน ณ ไต้หวัน
เมื่อเร็วๆนี้ สํานักงานเศรษฐกิจการลงทุนต่างประเทศ ณ กรุงไทเป (บีโอไอ กรุงไทเป) จัดสัมมนาเพื่อชักชวนการลงทุน เรื่อง “Thailand New Investment Promotion Strategies for Smart Electronics Industry” โดย นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) บรรยายเกี่ยวกับนโยบายส่งเสริมการลงทุน ศักยภาพและโอกาสของประเทศไทยในการรองรับการลงทุนจากไต้หวัน โดยมีนักลงทุนสนใจร่วมงานกว่า 150 คน ณ กรุงไทเป ไต้หวัน
รัฐบาลไทย-ข่าวทำเนียบรัฐบาล-กรุงไทยยกระดับคุมเข้มการแพร่ระบาดโควิด-19 หยุดให้บริการแลกเปลี่ยนเงินตราต่างประเทศ [กระทรวงการคลัง]
วันเสาร์ที่ 14 มีนาคม 2563
กรุงไทยยกระดับคุมเข้มการแพร่ระบาดโควิด-19 หยุดให้บริการแลกเปลี่ยนเงินตราต่างประเทศ [กระทรวงการคลัง]
ธนาคารกรุงไทย ยกระดับการเฝ้าระวังและป้องกันการระบาดของโรคติดเชื้อไวรัสโคโรนา 2019 (COVID-19) ตามมาตรการกระทรวงสาธารณสุขอย่างเข้มงวด โดยเฉพาะความปลอดภัยของลูกค้าและประชาชน ตลอดจนลดความเสี่ยงการปฏิบัติงานของพนักงาน
ธนาคารกรุงไทย ยกระดับการเฝ้าระวังและป้องกันการระบาดของโรคติดเชื้อไวรัสโคโรนา 2019 (COVID-19) ตามมาตรการกระทรวงสาธารณสุขอย่างเข้มงวด โดยเฉพาะความปลอดภัยของลูกค้าและประชาชน ตลอดจนลดความเสี่ยงการปฏิบัติงานของพนักงาน
ธนาคารกรุงไทยจึงได้ประกาศหยุดการให้บริการแลกเปลี่ยนเงินตราต่างประเทศที่สาขา และปิดสํานักงานแลกเปลี่ยนเงินตราต่างประเทศ (FX Booth) ทั่วประเทศ จํานวน 53 แห่ง ตั้งแต่เวลา 14.00 น. ของวันพุธที่ 11 มีนาคม 2563 เป็นต้นไป จนกว่าสถานการณ์การแพร่ระบาดของไวรัสโคโรนาจะเปลี่ยนแปลงไปในทางที่ดีขึ้นอย่างมีนัยสําคัญ โดยลูกค้ายังคงสามารถใช้บริการแลกเปลี่ยนเงินตราต่างประเทศด้วยบัตรกรุงไทยทราเวลการ์ด ผ่านแอปพลิเคชัน Krungthai NEXT ได้ตามปกติ ทั้งนี้ ธนาคารได้แจ้งให้หน่วยงานที่เกี่ยวข้องทราบแล้ว
สําหรับพนักงานที่ปฎิบัติงานด้านแลกเปลี่ยนเงินตราต่างประเทศ ธนาคารให้หยุดงานและอยู่ในที่พักเป็นระยะเวลา 14 วัน (Self-quarantine at home) ตามแนวทางปฏิบัติของกรมควบคุมโรค กระทรวงสาธารณสุข ทั้งนี้ในปัจจุบัน ธนาคารยังไม่พบพนักงานติดเชื้อ COVID-19 และยังคงเฝ้าระวังและปฏิบัติตามแนวทางของกระทรวงสาธารณสุขอย่างเข้มข้นและใกล้ชิดต่อไป
ฝ่ายกลยุทธ์การตลาด
โทร.0-2208-4174-7
รัฐบาลไทย-ข่าวทำเนียบรัฐบาล-ศธ.นำดอกกล้วยไม้มอบ ครม. เพื่อร่วมระลึกพระคุณครู
วันอังคารที่ 9 มกราคม 2561
ศธ.นําดอกกล้วยไม้มอบ ครม. เพื่อร่วมระลึกพระคุณครู
นพ.ธีระเกียรติ เจริญเศรษฐศิลป์ รมว.ศธ. พร้อมด้วย พล.อ.สุรเชษฐ์ ชัยวงศ์ รมช.ศธ. และผู้บริหารสํานักงานเลขาธิการคุรุสภา นําคณะนักเรียน นักศึกษา ศิลปินดารา อาทิ พัดชา AF ตุ้ย AF เข้าพบ พล.อ.ประยุทธ์ จันทร์โอชา นายกรัฐมนตรี และคณะรัฐมนตรี
ก่อนการประชุมคณะรัฐมนตรี เมื่อวันอังคารที่ 9 มกราคม 2561 เวลา 08.45 น. นพ.ธีระเกียรติ เจริญเศรษฐศิลป์ รมว.ศธ.พร้อมด้วย พล.อ.สุรเชษฐ์ ชัยวงศ์ รมช.ศธ. และผู้บริหารสํานักงานเลขาธิการคุรุสภา นําคณะนักเรียน นักศึกษา ศิลปินดารา อาทิ พัดชา AF ตุ้ย AF เข้าพบ พล.อ.ประยุทธ์ จันทร์โอชา นายกรัฐมนตรี และคณะรัฐมนตรี เพื่อมอบดอกกล้วยไม้ ดอกไม้ประจําวันครู และซีดีเพลง "เทิดเกียรติคุณครู" พร้อมรายงานความก้าวหน้าการจัดพิธีการงานวันครู ซึ่งได้เรียนเชิญนายกรัฐมนตรีเป็นประธาน และร่วมรําลึกถึงพระคุณครู กลับไปคารวะครู เนื่องในโอกาสวันครูครั้งที่ 62 พ.ศ.2561 ในวันที่ 16 มกราคมนี้ ณ กระทรวงศึกษาธิการ
โดยนายกรัฐมนตรีได้พูดคุยกับเด็ก ๆ ว่า ครูมีความสําคัญต่อการศึกษามาช้านาน และเรื่องของ "ศรัทธา" ก็มีความสําคัญในการสั่งสอนและสร้างการเรียนรู้ให้กับศิษย์ จึงขอให้ครูทุกคนมีศรัทธาในตัวเอง ส่วนนักเรียนนักศึกษาเอง ก็ต้องศรัทธาในตัวครู ตลอดจนองค์ความรู้ที่ครูอาจารย์ประสิทธิ์ประสาทให้ด้วยเช่นกัน
นวรัตน์ รามสูต: สรุป
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สํานักงานรัฐมนตรี: รายงาน